num_pages: 320
description: সাড়ে চার বছর ধরে কোমায় পড়ে থাকা এজেন্ট বাবু'কে জাগানোর মানে একটাই-আকাশ ভেঙ্গে পড়েছে দেশের মাথায়। ফেল মেরে গেছে বাকি সব এজেন্ট।আসলেই তাই। বাংলাদেশের বুকে বসে একটা ওয়েবসাইট খুলে গোপন নথি ফাঁস করতে শুরু করেছে সিআইএ'র হুইসলব্লোয়ার এজেন্ট কার্ল সেভার্স, আর তাকে থামানোর জন্য সমস্ত শক্তিতে ঝাঁপিয়ে পড়েছে গোপন সংস্থা দ্য অক্টোপাস। নানান দেশের সেরা এজেন্টদের একের পর এক পাঠিয়ে দিচ্ছে বাংলাদেশে, আর তাদেরকে ঠেকাতে হবে বাজিকর বাবুর! টেক্কা দিতে হবে ভারত আর পাকিস্তানের বাজিকরের সাথেও। এর ওপরে আছে কার্ল আর সাব্বিরকে খুঁজে বের করে নিরাপদ জায়গায় নিয়ে যাবার ঝক্কি, প্রধানমন্ত্রির ওপরে দিনে-দুপুরে করা হামলা ঠেকানো। রহস্যময় এক খোঁড়া সুপার জিনিয়াস মাস্টার সিফাতের বুদ্ধি নিয়ে কাজ করতে হবে ওকে, যার স্ট্র্যাটেজিতে করা ইউক্রেন মিশন ব্যর্থ হয়েছিল ভয়ানকভাবে।আসলে কি চায় মাস্টার সিফাত? একের পর এক বিপদে ঠেলছে কেন সে বাবুকে? এমন কোনো গোপন প্ল্যান কি তার আছে, যেটার কথা শুধু সে-ই জানে?এদিকে একা গোটা রাষ্ট্রের বিরুদ্ধে ক্রুসেডে নেমেছে সিআইএ'র সেরা এজেন্ট ট্রাভিস আরভাইন। কেন? এমন কি হয়েছে যে তার মত দেশপ্রেমিক পাল্টে গেছে সবচেয়ে বড় দেশদ্রোহিতে?আর সত্যিই কি ইউক্রেন মিশনের সবাই মরে গেছে? আপনি নিশ্চিত, তাদের কেউ ফিরে আসবে না অতীতের সব হিসাব চুকিয়ে নিতে?বাজিকর-এর পরের খণ্ড, এসপিওনাজ উপন্যাস বাজি।
language: Bengali
title: বাজি
publisher: বাতিঘর প্রকাশনী